ปรับงบปี2555รัฐบาลหั่นเหลือ2.28ล้านล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ไตรรงค์เผยวงเงินงบปี 2555 เบื้องต้น 2.28 ล้านล้านบาท ขาดดุล 3.8 แสนล้าน เสนอ ครม.สัปดาห์หน้า
นายไตรรงค์ สุวรรณคีรี รองนายกรัฐมนตรี เปิดเผยภายหลังการประชุมเชิงปฏิบัติการจัดทำงบประมาณรายจ่ายประจำปี 2555 ว่า ในเบื้องต้นกำหนดกรอบวงเงินงบประมาณรายจ่ายไว้ที่ 2.28 ล้านล้านบาท เป็นงบขาดดุล 3.8 แสนล้านบาท โดยคาดว่าจะสามารถจัดเก็บรายได้ทั้งสิ้น 1.9 ล้านล้านบาท
ทั้งนี้ การจัดตั้งงบประมาณรายจ่ายในวงเงินดังกล่าว ตั้งอยู่บนสมมติฐานว่าเศรษฐกิจไทยจะขยายตัว 45% และอัตราเงินเฟ้อ 34%
อย่างไรก็ตาม ได้มอบให้สำนักงบประมาณไปพิจารณาลดการขาดดุลลงอีก เพื่อสามารถจัดทำงบประมาณเข้าสู่สมดุลได้ตามเป้าหมายเดิมและคาดว่าจะเสนอ ครม.ได้ในสัปดาห์หน้า
ก่อนหน้านี้ เมื่อวันที่ 6 ม.ค. นายไตรรงค์ได้ประชุม 4 หน่วยงานด้านเศรษฐกิจ ทั้งกระทรวงการคลัง สำนักงบประมาณ ธนาคารแห่งประเทศไทย และสำนักงานคณะกรรมการพัฒนาการเศรษฐกิจและสังคมแห่งชาติ ได้ร่วมกำหนดกรอบงบประมาณปี 2555 ไว้ว่าจะมีรายจ่าย 2.30 ล้านล้านบาท ขาดดุลไม่เกิน 4 แสนล้านบาท รายรับ 1.9 ล้านล้านบาท โดยคาดว่าจีดีพีจะขยายตัว 4.5% เงินเฟ้ออยู่ที่ 3.5%